  Анжелика Тихонова корреспондент Приволжск федерал округысь егитъёслэн «iВолга» форумазы пыриськем Удмуртиысь егитъёс оглом 1 миллион 600 сюрс манет тыр грантъёс басьтӥзы. Со сярысь элькунысь физкультурая, спортъя но егитъёсын ужан политикая министерстволэн «ВКонтакте» мерлыко вотэсысь огиназ ивортӥзы. «iВолга» форумлэн грантъёсъя вожвылъяськоназ вормисе потӥзы: Александр Ерастов «Сигаево семейное» ӵектосэн – 387 сюрс 590 манет; Мария Собина «Отдыхаем всем селом» ӵектосэн – 248 сюрс 600 манет. Егитъёсын ужанъя федерал агентстволэсь (Росмолодёжь) грантъёссэ утӥзы: Яна Дудырева «ЛОГОбот» ӵектосэн – 391 сюрс манет; Герман Суслов «Зимний фестиваль актуальной литературы» ӵектосэн – 315 сюрс манет; Алёна Лебедева, «С.О.В.А. – семейный отряд волонтёрской активности» ӵектосэн – 272 сюрс манет. Форумын Удмуртия 527,8 балл люказ но Приволжск федерал округысь улосвылъёс пӧлын куатетӥ инты басьтӥз. Шаермы Татарстан, Башкортостан но Пермь улосвылъёсты азьпалтӥз. Тодэ вайытом, кылем арын Удмуртиысь егитъёс «iВолга» форумысь 1 миллион 400 сюрс манет тыр грантъёс ваизы.  Тегъёс: Мерлык егитъёс Удмуртия ПФО форум 100ар грантъёс  